Metodický list
1. Cieľ, zameranie aktivity
· Poznať význam mlieka, ako nenahraditeľnej zložky zdravej výživy
· Slovenské mlieko je naše zlato
· Vedieť charakterizovať niektoré výrobky, ktoré sa vyrábajú z mlieka
2. Vyučovací predmet 
· Biológia
· ročník – 7.
· téma – Tráviaca sústava človeka, Zdravý životný štýl
3. Pomôcky
· Internet, odborná literatúra, časopisy
4. Príprava
· Teoretické poznatky žiaci preberajú v rámci hodiny biológie v téme Tráviaca sústava človeka. V téme Zdravý životný štýl preberajú rôzne spôsoby zdravého stravovania. Učiteľ hodinu vedieť smerom ku téme mlieko, ako nenahraditeľný zdroj potravy.
5. Postup
· [bookmark: _GoBack]Žiakom sa rozmnoží test a oni ho vypracujú. Po vypracovaní ho učiteľ pozbiera a žiakom dá do dvojíc ten istý test a oni informácie hľadajú na internete. Potom si svoje informácie, ktoré našli vymieňajú medzi spolužiakmi v triede. Môžu použiť aj rôzne časopisy, alebo odbornú literatúru.
6. Zhrnutie
· Správne odpovede v teste sú zaznamenané čiernou, za správnu odpoveď bod.
7. Prílohy
· Test Čo vieš o mlieku
Meno .......................................
1. Mlieko obsahuje....
a) glukózu
b) fruktózu
c) laktózu
2. Smotana je mlieko obohatené o...
a) tuk
b) olej
c) vodu
3. Väčšina syrov sa vyrába z mlieka....
a) kozieho
b) kravského
c) ovčieho

4. Ako sa nazýva zohriatie mlieka na teplotu 72 – 85 stupňov?
a) konzervácia
b) vulkanizácia
c) pasterizácia
5. ... zabezpečuje trvanlivosť kyslomliečnych výrobkov a pozitívne ovplyvňuje črevnú mikroflóru.
a) kyselina acetylsalicylová
b) kyselina mliečna
c) kyselina pantoténová
6. Kalorická hodnota nízkotučného mlieka v porovnaní s plnotučným je polovičná, ale obsah vitamínov a minerálnych látok je okrem ... rovnaký.
a) vitamínu A
b) vápnika
c) draslíka
7. Pri akej teplote sa vyrába trvanlivé mlieko?
a) 85 stupňov
b) 135 stupňov
c) 225 stupňov
8. Tradičná výroba ... pozostávala zo zahriatia mlieka na teplotu 60 stupňov, aby sa z neho odparila voda.
a) kondenzovaného mlieka
b) bryndze
c) syra
9. ... je časť mlieka obsahujúca najviac tuku, ktorá sa získava buď zbieraním z povrchu, alebo odstreďovaním.
a) cmar
b) žinčica
c) smotana
10. Kyslá smotana vzniká fermentáciou zo smotany pomocou...
a) baktérií mliečneho kvasenia
b) oxidu uhličitého
c) kyseliny fosforečnej

11. Kľúčovým krokom pri výrobe masla je fyzikálne zrenie...
a) tvarohu
b) smotany
c) kyslého mlieka
12. Z akého mliečneho produktu získavajú vegetariáni vitamín B12, ktorý majú ostatní ľudia z mäsa?
a) z odtučneného mlieka
b) zo srvátky
c) zo syra
13. Konzumácia syra blokuje v ústnej dutine tvorbu ..., poškodzujúcich zubnú sklovinu.
a) kyselín
b) cukrov
c) škrobov
14. Čo spôsobuje krátku trvanlivosť parenice?
a) vysoký obsah nenasýtených kyselín
b) výroba z odtučneného mlieka
c) nesprávny spôsob údenia
15. Topený syr, ktorý vznikol ... v roku 1911, sa vyrába miešaním viacerých druhov syra s taviacimi soľami.
a) v Nemecku
b) vo Švajčiarsku
c) vo Francúzsku
16. Zostatkový produkt po oddelení syra z mliečnej zrazeniny, ktorý je zásobárňou hodnotných bielkovín bez obsahu tuku, sa nazýva...
a) jogurt
b) bryndza
c) srvátka


17. Tvaroh sa vyrába zrážaním mlieka ..., ďalej sa spracúva krájaním a prípadne aj ohrievaním, kým sa neoddelí srvátka.
a) kyselinou mliečnou
b) oligo sacharidmi
c) celulózou
18. Ktorý mliečny výrobok vznikne odobraním vrchnej hustej vrstvy po ohrievaní srvátky?
a) maslo
b) žinčica
c) syr
19. ... narúša prirodzenú bakteriálnu flóru bryndze, čím znižuje jej pozitívne účinky pri prevencii rakoviny hrubého čreva, alergiách, rednutí kostí, cukrovke a pri problémoch so zažívaním, imunitou a krvným tlakom.
a) domestikácia
b) katerizácia
c) pasterizácia
20. Jogurt sa vyrába z pasterizovaného a homogenizovaného mlieka, do ktorého sa pridávajú špeciálne...
a) mliečne kyseliny
b) bakteriálne kultúry
c) enzýmy



